b'\n_START_ARTICLE_\nIzolda Po\xc5\xbeelait\xc4\x97-Davis\n_START_SECTION_\nBiografija\n_START_PARAGRAPH_\nT\xc4\x97vai Enny ir Vladas Po\xc5\xbeelos. Vidurin\xc4\xaf i\xc5\xa1silavinim\xc4\x85 \xc4\xafgijo Kauno mergai\xc4\x8di\xc5\xb3 gimnazijoje ir Berlyne. Nuo 1944 m. Berlyno, Pary\xc5\xbeiaus, Freiburgo, Ciuricho, Adelaid\xc4\x97s ir Flinderso (Australija) universitetuose studijuota istorija, filosofija, logika, geografija, matematika, fizika, chemija, biologija, pranc\xc5\xabz\xc5\xb3 kalba ir literat\xc5\xabra, vokie\xc4\x8di\xc5\xb3 kalba ir meno istorija._NEWLINE_Dirbo pedagogin\xc4\xaf darb\xc4\x85 Kaune, Ciuriche, nuo 1949 m. Piet\xc5\xb3 Australijos mokyklose. Bendradarbiavo Lietuvos, Australijos lietuvi\xc5\xb3 bei Australijos pedagogin\xc4\x97je spaudoje.  Daugelio Piet\xc5\xb3 Australijos lietuvi\xc5\xb3 organizacij\xc5\xb3 nar\xc4\x97 arba vadov\xc4\x97. 1989-1993 m. Australijos lietuvi\xc5\xb3 bendruomen\xc4\x97s \xc5\xa0vietimo tarybos pirminink\xc4\x97. Australijos svetim\xc5\xb3 kalb\xc5\xb3 egzaminator\xc4\x97 ir egzamin\xc5\xb3 komiteto nar\xc4\x97._NEWLINE_1991 m. \xc5\xa0iauli\xc5\xb3 Juliaus Janonio gimnazijoje prad\xc4\x97jo organizuoti angl\xc5\xb3 kalbos ra\xc5\xa1inio konkursus baigiam\xc5\xb3j\xc5\xb3 klasi\xc5\xb3 moksleiviams. Paskatino pana\xc5\xa1ius konkursus kituose Lietuvos regionuose organizuoti ir kitus Australijos lietuvius. 2003 m. \xc4\xafsteig\xc4\x97 Vlado ir Enny Po\xc5\xbeel\xc5\xb3 tiksli\xc5\xb3j\xc5\xb3 moksl\xc5\xb3, dail\xc4\x97s, dramos ir muzikos premijas I\xe2\x80\x93IV klasi\xc5\xb3 gimnazistams. \xc5\xa0iauli\xc5\xb3 angl\xc5\xb3 kalbos mokytoj\xc5\xb3 asociacijos, Juliaus Janonio gimnazijos ir kit\xc5\xb3 Lietuvos mokykl\xc5\xb3 bei bibliotek\xc5\xb3 r\xc4\x97m\xc4\x97ja. _NEWLINE_Nuo 1990 m. Lietuvos \xc5\xbeurnalist\xc5\xb3 s\xc4\x85jungos nar\xc4\x97.'